Lembitu tänav (Tallinn)

Lembitu tänav on tänav Tallinna Kesklinna linnaosas Sibulaküla asumis.http://www.eki.ee/knab/tallinn1.htm Tänav kulgeb Rävala puiesteelt Liivalaia tänavale ja on 434 meetrit pikk.
pisi|Lembitu park
pisi|Lembitu tänav 2018. aasta augustis

Lembitu tänava paralleeltänavad on ühel pool Lauteri tänav ja teisel pool Kaupmehe tänav.

Suurem osa Lembitu tänava omaaegsest hoonestusest hävis märtsipommitamise tagajärjel 1944. aastal.

Lauteri ja Lembitu tänava vahel asub Lembitu park ja tänava ääres peamiselt 1950. aastatel ehitatud hooned ning Lauteri ja Liivalaia tänava nurgal Olümpia hotell.

 Ajalugu 
Lembitu tänav Tallinnas on kandnud ajalooliselt nimetusi Suur-Balesna tänav, Suur-Baleasna tn, Balesna tn, Paliasna uulits, (saksa keeles Grosse Baleasnoi-Strasse, Große Baleasnoistraße, Palesnaja Straße, Balesnowoi-Straße, Bolesnoy Straße, Pimenowsche Straße, Lapinskoy Straße, vene keeles Большая Балясная улица, Полесная ул.).Lembitu tn, EKI KNAB: Eesti - Eesti Keele Instituut, Eesti kohanimed (vaadatud 04.07.2021)

Nimi tulenes mereväe erukaptenleitnandi Nikolai Pantelejevitš Baleasnoi nimest, kellel oli seal maja, mis tema võlgade katteks 1807. aastal oksjonil maha müüdi. Vahel kasutati ka teiste majaomanike nimedest tuletatud nimesid, näiteks 1813. aastal – Lapinskoi Strasse, 1833. aastal – Pimenowsche Strasse (kaupmees Ivan Pimenovitš Derikovi isanime järgi) jne, kuni 1876. aastal fikseeriti Baleasnoi-Strasse nimi.

Praeguse Lembitu tänav nime sai tänav 17. jaanuaril 1923.Aleksander Kivi. Tallinna tänavad. Tallinn, 1972, lk 67.

 Hoonestus 
 Lembitu tänav 2 asus kahekorruselise puumaja, mis lammutati 2006. aasta. Lembitu tänav 2 ja 4 kruntidele kavatseti ehitada hotell.Urmas Seaver, Välisministeeriumi juurde kerkib hotell, www.postimees.ee, 13. jaanuar 2006
 Lembitu tänav 3 asub 1938. aastal Eugen Sachariase projekti alusel ehitatud esindustraditsionlistlik Voldemar Vunderi maja.Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 32 Üks väheseid säilinud hooneid 1944. aasta märtsipommitamises totaalselt hävinud piirkonnas. Hoone oli kasutuses Eesti NSV Välisministeeriumi hotellina, 2006. aastast oli kasutusel välisministeeriumi tööruumidenaHotell Lembitu välisministeeriumile, www.ohtuleht.ee, 18. august 2006 ja 2001. aastal moodustati Lembitu 3 asuva hoone baasil Hotell Lembitu AS.Riigi äriühingu Hotell Lembitu AS asutamine, RTL 2001, 123, 1782
 Lembitu tänav 6 asub 1952. aastal ehitatud 4-korruseline kortermaja.
 Lembitu tänav 7 asub 1955. aastal ehitatud  5-korruseline äriruumidega korterelamu, mille esimesel korrusel tegutses Eesti NSV ajal Tallinna I Toidukaubastu kaupluse Riia filiaalkauplus Lembitu.
 Lembitu tänav 8 asub 1952. aastal ehitatud 5-korruseline kortermaja, mille esimesel korrusel tegutses Eesti NSV ajal Tallinna I Toidukaubastu kaupluse Riia filiaalkauplus Lehola.Erastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja
 Lembitu tänav 10a (hilisem 12Olga Batuhtina, LEMBITU TN 12. AJALOOLINE ÜLEVAADE, TEHNILINE SEISUND JA ERITINGIMUSED, EESTI KUNSTIAKADEEMIA Kunstikultuuri teaduskond Muinsuskaitse ja konserveerimise osakond, Tallinn 2018) asus Wilhelm Knüpfferi Knüpfferi naistekliinik (Suur-Balesna 12) ja Eesti NSV ajal Eesti NSV Siseministeeriumi polikliinik.
 Lembitu 10 asub, Lembitu 10/12 kinnistul paiknenud endisest haiglahoonest ja 1973. aastal valminud büroohoonest ümberehitatud Mövenpick Hotel Tallinn.
 Lembitu tänav 14 asub 1958. aastal ehitatud 5-korruseline kortermaja.

 Viited 

 Välislingid 

Kategooria:Kesklinna linnaosa tänavad